
[bookmark: _Hlk152928727]Vadovaudamasis Lietuvos Respublikos savivaldos įstatymo 34 straipsnio 6 dalies 2 punktu, Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, patvirtintų Geriamojo vandens tiekimo ir nuotekų tvarkymo infrastruktūros plėtros planų rengimo taisyklių 12 punktu, Ukmergės rajono savivaldybės tarybos 2023 m. rugpjūčio 31 d. sprendimu Nr. 7-84 ,,Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimo pradžios ir planavimo tikslų nustatymo“ ir Ukmergės rajono savivaldybės tarybos 2023 m. lapkričio 23 d. sprendimu Nr. 7-148 ,,Dėl Ukmergės rajono savivaldybės tarybos 2023 m. rugpjūčio 31 d. sprendimo Nr. 7-84 ,,Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimo pradžios ir planavimo tikslų nustatymo“ pakeitimo“:
1. O r g a n i z u o j u  Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano, patvirtinto Ukmergės rajono savivaldybės tarybos 2021 m. rugpjūčio 26 d. sprendimu Nr. 7-192 ,,Dėl keičiamo Ukmergės rajono savivaldybės vandens tiekimo ir nuotekų tvarkymo infrastruktūros specialiojo plano patvirtinimo“ (www.tpdr.lt dokumento registro Nr.T00086683), koregavimo rengimą, kurio tikslas – koreguoti viešojo geriamojo vandens ir nuotekų tvarkymo teritorijas, siekiant, kad visi gyventojai gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir (arba) individualiai tvarkyti nuotekas.
2. T v i r t i n u  Planavimo darbų programą Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimui (pridedama).
3. Į p a r e i g o j u  Urbanistikos ir infrastruktūros skyrių užtikrinti šio įsakymo viešinimą Teritorijų planavimo įstatymo 34 straipsnio 2 ir 4 dalyse ir Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatuose, patvirtintuose Lietuvos Respublikos Vyriausybės 1996 m. rugsėjo 18 d. nutarimu Nr. 1079 ,,Dėl visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, nustatyta tvarka.
Šis sprendimas gali būti skundžiamas administracijos direktoriui, Lietuvos administracinių ginčų komisijai (Vilniaus g. 27, Vilnius) arba Vilniaus apygardos administraciniam teismui (Žygimantų g. 2, Vilnius).

UKMERGĖS RAJONO SAVIVALDYBĖS VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KOREGAVIMO PLANAVIMO DARBŲ PROGRAMA

	1. Teritorijų planavimo dokumento pavadinimas – Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimas (toliau Specialusis planas). 
	2. Specialiojo plano rengimo pagrindas:
	2.1. Lietuvos Respublikos teritorijų planavimo įstatymas. 
	2.2. Lietuvos Respublikos geriamojo vandens tiekimo ir nuotekų tvarkymo įstatymas. 
	2.3. Geriamojo vandens tiekimo ir nuotekų tvarkymo infrastruktūros plėtros planų rengimo taisyklės, patvirtintos Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ (su naujomis redakcijomis).
	2.4. Ukmergės rajono savivaldybės teritorijos bendrojo plano, patvirtinto Ukmergės rajono savivaldybės tarybos 2019 m. sausio 31 d. sprendimu Nr. 7-14 ,,Dėl pakeisto Ukmergės rajono savivaldybės teritorijos bendrojo plano patvirtinimo“ (www.tpdr.lt dokumento registro Nr.T00083123), sprendiniai. 
2.5. Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano, patvirtinto Ukmergės rajono savivaldybės tarybos 2021 m. rugpjūčio 26 d. sprendimu Nr. 7-192 ,,Dėl keičiamo Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano patvirtinimo“ (www.tpdr.lt dokumento registro Nr.T00086683), sprendiniai.
	2.6. Ukmergės rajono savivaldybės tarybos 2023 m. rugpjūčio 31 d. sprendimas Nr. 7-84 ,,Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimo pradžios ir planavimo tikslų nustatymo“.
2.7. Ukmergės rajono savivaldybės tarybos 2023 m. lapkričio 23 d. sprendimu Nr. 7-148 ,,Dėl Ukmergės rajono savivaldybės tarybos 2023 m. rugpjūčio 31 d. sprendimo Nr. 7-84 ,,Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimo pradžios ir planavimo tikslų nustatymo“ pakeitimo“:
	3. Specialiojo plano organizatorius – Ukmergės rajono savivaldybės administracijos direktorius (Kęstučio a. 3, 20114 Ukmergė, tel. (8 340) 60302, faks. (8 340) 63370), el. p. savivaldybe@ukmerge.lt.
	4. Planuojama teritorija – Ukmergės rajono savivaldybės teritorija užimanti 1395 km2 plotą.
	5. Planavimo dokumento rūšis - specialiojo teritorijų planavimo dokumentas, inžinerinės infrastruktūros vystymo planas.
	6. Teritorijų planavimo dokumento lygmuo – savivaldybės lygmuo.
	7. Planavimo tikslai:
	7.1. Koreguoti viešojo geriamojo vandens ir nuotekų tvarkymo teritorijas, siekiant, kad visi gyventojai gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir (arba) individualiai tvarkyti nuotekas. 
	8. Planavimo uždaviniai: 
	8.1. Koreguoti Specialiojo plano 3 skyriaus 3.2.3 papunktyje išdėstytus bendrųjų viešojo geriamojo vandens tiekimo ir nuotekų tvarkymo infrastruktūros plėtros spendinius.
[bookmark: _Hlk142918137]	8.2. Tikslinti Specialiojo plano 3.4.3 papunktyje nurodytas vandens tiekimo ir nuotekų, paviršinių nuotekų tvarkymo infrastruktūros apsaugos zonas ir jose taikomas specialiąsias žemės naudojimo sąlygas. 
	8.2. Esant poreikiui, numatyti pagrįstas konkrečias vietas žemę paimti visuomenės poreikiams.
	8.3. Numatyti geriamojo vandens tiekimo ir nuotekų tvarkymo infrastruktūrai funkcionuoti reikalingus servitutus.
	9. Plano rengėjas - parenkamas Lietuvos Respublikos viešųjų pirkimų įstatymo ir kitų teisės aktų nustatyta tvarka. 
	10. Atliekami tyrimai:
	10.1. Atliekami tyrimai vadovaujantis institucijų (nurodytų Geriamojo vandens tiekimo ir nuotekų tvarkymo infrastruktūros plėtros planų rengimo taisyklėse) išduotomis planavimo sąlygomis ir jose nurodytais reikalavimais.
	11. Planavimo procesą sudaro šie etapai:
	11.1. Parengiamasis etapas - planavimo tikslų ir uždavinių nustatymas, planavimo programos parengimas, paskelbimas, planavimo sąlygų gavimas, viešojo pirkimo vykdymas. 
	11.2. Rengimo etapas - esamos būklės įvertinimas, bendrųjų sprendinių formavimas.
	11.3. Baigiamasis etapas - parengto specialiojo teritorijų planavimo dokumento sprendinių viešinimas, derinimas, tikrinimas teritorijų planavimo valstybinę priežiūrą atliekančioje institucijoje, tvirtinimas ir registravimas Lietuvos Respublikos teritorijų planavimo įstatymo nustatyta tvarka.
	12. Strateginio pasekmių aplinkai vertinimo (SPAV) atranka ir vertinimas (jei toks bus reikalingas):
	12.1.Atlieka plano rengėjas vadovaujantis Planų ir programų strateginio pasekmių aplinkai vertinimo tvarkos aprašo, patvirtinto Lietuvos Respublikos Vyriausybės 2004-08-18 nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“, nuostatomis.
	13. Koncepcijos rengimas – specialiojo plano koncepcija nerengiama.
	14. Planavimo rengimo terminas – atlikimo terminas 6 mėnesiai nuo sutarties įsigaliojimo dienos su galimybe pratęsti sutartį vieną kartą dviejų mėnesių laikotarpiui. 
	15. Planavimo sąlygos – pagal parengtas ir išduotas planavimo sąlygas.
	16. Bendrieji reikalavimai teritorijų planavimo dokumentui ir jo rengimui:
	16.1. Pakeistas teritorijų planavimo dokumentas rengiamas 3 egzemplioriais, pateikiami 3 egzemplioriai elektroninėje versijoje, taip pat pateikiamas specialiojo plano sprendinių GIS sluoksnis shape formatu.
	16.2. Pakeistą teritorijų planavimo dokumentą sudaro aiškinamasis raštas (tekstinė dalis), brėžiniai (grafinė dalis) ir planavimo procedūrų dokumentai.
	16.3. Specialiojo plano brėžiniai rengiami Lietuvos 1994 metų koordinačių sistemoje (LKS-94), patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936 „Dėl Lietuvos geodezinių koordinačių sistemos įvedimo“.
	16.4. Specialiojo plano keitimo sprendiniai rengiami ant naujausio georeferencinio pagrindo kadastro erdvinių duomenų rinkinio (GRPK, M 1:10 000) ir skaitmeninio ortofotografinio žemėlapio. Specialiojo plano pagrindinį brėžinį parengti M 1:10 000 (plano rengėjas mastelį parenka pagal situaciją, kad tinkamai būtų įvykdyti planavimo tikslai ir uždaviniai).
	16.5. Pakeisto teritorijų planavimo dokumento sprendiniai turi neprieštarauti Lietuvos Respublikos įstatymams, reglamentuojantiems teritorijų planavimą.
	17. Teritorijų planavimo dokumento viešinimo procedūrų užtikrinimas:
	17.1. Planavimo viešinimą užtikrina planavimo organizatorius (padedant plano rengėjui) vadovaudamasis Teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ ir kitų teisės aktų nuostatomis.
	17.2. Visuomenės dalyvavimo ataskaitą parengia ir projekto viešinimą užtikrinančias procedūras (skelbimai, atsakymai į pasiūlymus ir skundų nagrinėjimas) atlieka plano rengėjas kartu su planavimo organizatoriumi.
	17.3. Planavimo darbų programa dokumento rengimo metu gali būti pakeista ir (ar) papildyta.

